Title: ZÁKON
Author: Micka
Last saved by: csobokova
Company: MDPT

Návrh
Zákon
z .................. 2009,
ktorým sa mení a dopĺňa zákon č. 338/2000 Z. z. o vnútrozemskej plavbe
a o zmene a doplnení niektorých zákonov v znení neskorších predpisov 

Národná rada Slovenskej republiky sa uzniesla na tomto zákone:
Čl. I
Zákon č. 338/2000 Z. z. o vnútrozemskej plavbe a o zmene a doplnení niektorých zákonov               v znení zákona č. 580/2003 Z. z., zákona č. 479/2005 Z. z., zákona č. 561/2005 Z. z., zákona č. 193/2007 Z. z., zákona č. 500/2007 Z. z., zákona č. 179/2008 Z. z., zákona č. 435/2008              Z. z. a zákona č. 191/2009 Z. z. sa mení a dopĺňa takto:

1.	V § 2 písm. i) sa slová „ubytovací čln“ nahrádzajú slovami „hausbót“.

2.	V § 5a sa za odsek 7 vkladá nový odsek 8, ktorý znie: 
„(8) Ak ministerstvo zistí, že poverená osoba nemá miesto podnikania alebo sídlo na území Slovenskej republiky alebo podniká v oblasti prepravy nebezpečného tovaru odníme jej poverenie.“.
Doterajšie odseky 8 až 11 sa označujú ako odseky 9 až 12.

3.	§ 5a a 5b sa vrátane nadpisov vypúšťajú.

4.	Za § 5b sa vkladá § 5c, ktorý vrátane nadpisu znie:
„§ 5c
Preprava nebezpečného tovaru
(1)	Preprava nebezpečného tovaru po vnútrozemských vodných cestách sa vykonáva v súlade s Európskou dohodou o medzinárodnej preprave nebezpečného tovaru po vnútrozemských vodných cestách, ktorou je Slovenská republika viazaná. ^2d)
(2)	Na prepravu nebezpečného tovaru medzi Slovenskou republikou a tretím štátom sa vzťahuje Európska dohoda o medzinárodnej preprave nebezpečného tovaru po vnútrozemských vodných cestách, ktorou je Slovenská republika viazaná. ^2d)
(3)	Ak dôjde pri preprave nebezpečného tovaru k plavebnej nehode alebo mimoriadnej udalosti na plavidle alebo na vodnej ceste napriek dodržaniu platných bezpečnostných opatrení a je potrebné prijať nové opatrenia, ministerstvo oznámi Európskej komisii opatrenia, ktoré navrhuje prijať.“.
Poznámka pod čiarou k odkazu 2d znie: 
„2d) Európska dohoda o medzinárodnej preprave nebezpečného tovaru po vnútrozemských vodných cestách (ADN) v znení zmien a doplnkov (oznámenie Ministerstva zahraničných vecí Slovenskej republiky č.   /2009 Z. z.).“.

5.	 Za § 7 sa vkladá § 7a, ktorý vrátane nadpisu znie:
„§ 7a
Príslušnosť k plavbe na Rýne
(1)	Žiadosť o vydanie osvedčenia o príslušnosti k plavbe na Rýne obsahuje
a) 	identifikačné údaje o žiadateľovi, a to
1.	ak ide o fyzickú osobu, meno a priezvisko, dátum narodenia, adresu trvalého pobytu, obchodné meno a miesto podnikania, 
2.	ak ide o právnickú osobu, názov a adresu alebo obchodné meno a sídlo, identifikačné číslo (IČO), meno, priezvisko a adresu trvalého pobytu osoby alebo osôb, ktoré sú jej štatutárnym orgánom,
b) 	odôvodnenie žiadosti a podpis žiadateľa alebo štatutárneho orgánu žiadateľa.
(2)	K žiadosti o vydanie osvedčenia o príslušnosti k plavbe na Rýne sa prikladá
a) 	kópia platného občianskeho preukazu alebo obdobného dokladu vydaného príslušným orgánom cudzieho štátu, 
b) 	výpis z obchodného, živnostenského registra alebo obdobného registra nie starší ako tri mesiace,
c) 	pri akciovej spoločnosti aj výpis zo zoznamu akcionárov, ak ide o listinné cenné papiere alebo výpis z účtu majiteľa cenných papierov, ak ide o zaknihované cenné papiere alebo obdobný výpis a kópia stanov akciovej spoločnosti alebo kópia obdobnej listiny,
d) 	kópia lodného osvedčenia plavidla, na ktoré má byť osvedčenie o príslušnosti k plavbe na Rýne vydané a
e) 	výpis z registra plavidiel alebo obdobný výpis.
(3)	Platnosť osvedčenia o príslušnosti k plavbe na Rýne je dva roky.
(4)	Vzor osvedčenia o príslušnosti k plavbe na Rýne je uvedený v prílohe č. 3.“.   

6.	§ 21 sa dopĺňa odsekmi 4 a 5, ktoré znejú: 
„(4) Žiadosť o vydanie povolenia na výkon prepravy medzi prístavmi na území Slovenskej republiky zahraničným dopravcom obsahuje
a) 	identifikačné údaje o žiadateľovi, a to
1.	ak ide o fyzickú osobu, meno a priezvisko, dátum narodenia, adresa trvalého pobytu,  obchodné meno a miesto podnikania, 
2.	ak ide o právnickú osobu, názov a adresa alebo obchodné meno a sídlo, identifikačné číslo (IČO), meno, priezvisko a adresa trvalého pobytu osoby alebo osôb, ktoré sú jeho štatutárnym orgánom,
b) 	odôvodnenie žiadosti a podpis žiadateľa alebo štatutárneho orgánu žiadateľa.
 (5) K žiadosti o vydanie povolenia na výkon prepravy medzi prístavmi na území Slovenskej republiky zahraničným dopravcom sa prikladá
a)	výpis z obchodného, živnostenského registra alebo obdobného registra nie starší ako tri mesiace,
b)	kópia licencie alebo obdobného dokladu, ktorý preukazuje, že dopravca je oprávnený vykonávať medzinárodnú verejnú vodnú dopravu a
c)	kópia osvedčenia o príslušnosti k plavbe na Rýne alebo kópia potvrdenia vydaného členským štátom, v ktorom je plavidlo registrované, alebo v ktorom má vlastník plavidla sídlo alebo miesto podnikania a potvrdzujúceho podmienky ustanovené v osobitnom predpise.^12e)“.
Poznámka pod čiarou k odkazu 12e znie: „12e) Čl. 2 Nariadenia Rady (EHS) č. 3921/91 zo dňa 16. decembra 1991, ktorým sa ustanovujú podmienky, za ktorých môžu dopravcovia z iných štátov vykonávať prepravu tovaru alebo osôb vnútrozemskou vodnou dopravou v rámci členského štátu (Mimoriadne vydanie Ú. v. EÚ, kap. 07/zv.001).“.

7.	V § 22 ods. 11 písm. c) sa slovo „akreditovanou“ nahrádza slovom „akreditujúcou^12f)“. 
Poznámka pod čiarou k odkazu 12f znie: „12f) § 22 ods. 3 zákona č. 264/1999 Z.z. o technických požiadavkách na výrobky a o posudzovaní zhody a o zmene a doplnení niektorých zákonov v znení zákona č. 436/2001 Z.z.

8.	V § 22 ods. 15 sa slová „medzinárodnej dohody o preprave nebezpečných tovarov po vnútrozemských vodných cestách, ktorou je Slovenská republika viazaná“ nahrádzajú slovami „Európskej dohody o medzinárodnej preprave nebezpečného tovaru po vnútrozemských vodných cestách, ktorou je Slovenská republika viazaná^2d)“.

9.	V § 38 písm. j) sa za slovo „odníma“ vkladajú slová „osvedčenie o príslušnosti k plavbe na Rýne a“.

10.	V § 38 písm. l) sa vypúšťajú slová „osvedčenie o príslušnosti k plavbe na Rýne a povolenie na výkon kabotáže,“.

11.	V § 38 písmeno m) znie: 
„m) vydáva a odníma poverenie fyzickej osobe alebo právnickej osobe podľa § 5a ods. 7 a 8,“.

12.	V § 38 sa vypúšťa písmeno m).
Doterajšie písmená n) a o) sa označujú ako písmená m) a n).

13.	V § 39 sa vypúšťa písmeno b).
Doterajšie písmená c) až u) sa označujú ako písmená b) až t).

14.	V § 39 sa vypúšťajú písmená p) a r). 
Doterajšie písmená s) a t) sa označujú ako písmená p) a r).

15.	V § 40a ods. 3 sa vypúšťa písmeno l). 

16.	Za § 43 sa vkladá § 43a, ktorý vrátane nadpisu znie: 
„§ 43a
Prechodné ustanovenia k úpravám účinným od 1. decembra 2009

(1)	Osvedčenia o odbornej spôsobilosti bezpečnostného poradcu vydané podľa § 5a ods. 5 zostávajú v platnosti do doby skončenia ich platnosti.
(2)	Osvedčenia o odbornej spôsobilosti bezpečnostného poradcu vydané v súlade s Európskou dohodou o medzinárodnej preprave nebezpečného tovaru, ktorou je Slovenská republika viazaná^2d) zostávajú v platnosti do doby skončenia ich platnosti, najdlhšie však do 30. júna 2016.“.

17.	V prílohe č. 1 sa vypúšťa druhý bod. 
Doterajší tretí až dvanásty bod sa označuje ako druhý až jedenásty bod.

18.	Príloha č. 1 sa dopĺňa bodmi 12 a 13, ktoré znejú:
„12. Smernica Európskeho parlamentu a Rady 2008/68/ES z 24. septembra 2008 o vnútrozemskej preprave nebezpečného tovaru (Ú. v. EÚ L 260, 30.9.2008).
13. Smernica Európskeho parlamentu a Rady 2009/30/ES z 23. apríla 2009, ktorou sa mení a dopĺňa smernica 98/70/ES, pokiaľ ide o kvalitu automobilového benzínu, motorovej nafty a plynového oleja a zavedenie mechanizmu na monitorovanie a zníženie emisií skleníkových plynov, a ktorou sa mení a dopĺňa smernica 1999/32/ES, pokiaľ ide          o kvalitu paliva využívaného v plavidlách vnútrozemskej vodnej dopravy, a zrušuje smernica 93/12/EHS (Ú. v. EÚ L 140, 5.6.2009).“.

19.	Za prílohu č. 2 sa vkladá príloha č. 3, ktorá vrátane nadpisu znie:                                                         
„Príloha č. 3 k zákonu č. 338/2000 Z. z. 
 v znení neskorších predpisov

Vzor

Osvedčenie o príslušnosti k plavbe na Rýne

                                                SLOVENSKÁ REPUBLIKA
                                           RÉPUBLIQUE SLOVAQUE
                                           SLOWAKISCHE REPUBLIK
MINISTERSTVO DOPRAVY, PÔŠT A TELEKOMUNIKÁCIÍ 
SLOVENSKEJ REPUBLIKY
MINISTÈRE DES TRANSPORTS, DE LA POSTE ET DES  TÉLÉCOMMUNICATIONS DE LA RÉPUBLIQUE SLOVAQUE 
MINISTERIUM FÜR VERKEHR, POSTEN UND TELEKOMMUNIKATION           
                                                                               DER SLOWAKISCHEN REPUBLIK
                             Námestie slobody 6, 810 05  Bratislava 15
OSVEDČENIE O PRÍSLUŠNOSTI K PLAVBE NA RÝNE
ATTESTATION D’APPARTENANCE A LA NAVIGATION DU RHIN
RHEINSCHIFFAHRTS – ZUGEHÖRIGKEITSURKUNDE
Meno alebo číslo plavidla: Nom ou numéro du bateau: Name oder Nummer des Schiffes: | | Druh plavidla: Type du bateau: Gattung des Schiffes: |
Jednotné európske identifikačné číslo plavidla: Numéro européen unique d'identification des bateaux: Einheitliche europäische Schiffsnummer: | | Miesto registrácie alebo domovský prístav: Lieu d’immatriculation ou port d’attache: Registrierungsort oder Heimathafen: |

| Meno a priezvisko, názov alebo obchodné meno Nom ou raison social Name oder Firma | Trvalý pobyt, miesto podnikania alebo sídlo Lieu du domicile, résidence habituelle ou siège de l’entreprise Wohnsitz, dauernder Aufenthalt oder Sitz des Unternehmens

Vlastník
Propriétaire
Eigentümer

Prevádzkovateľ
Exploitant
Ausrüster

Vyššie uvedené plavidlo sa podľa článku 2 ods. 3 Revidovaného dohovoru pre plavbu na Rýne považuje za plavidlo plavby na Rýne.
Le bateau ci-dessus est considéré comme appartenant à la navigation de Rhin conformément à l’article 2 paragraphe 3 de la Convention révisée pour la navigation du Rhin.
Vorgenanntes Schiff wird gemäss Artikel 2 Absatz 3 der Revidierten Rheinschiffahrtsakte als zur Rheinschiffahrt gehörig betrachte.
Miesto vydania: Délivré à: Ausgestellt in: | | Dňa: Le: Den: | | Platnosť do: Durée de validité: Befristung: | | Podpis a odtlačok úradnej pečiatky: Signature et cachet de l' autorité compétente: Unterschrift des Beamten und Siegelabdruck:
"

Čl. II

Tento zákon nadobúda účinnosť 1. decembra 2009 s výnimkou čl. I bodov 3, 12 a 13, ktoré nadobúdajú účinnosť 1. júla 2011.